
CPV: 24400000-8 «Λιπάσματα και ενώσεις του αζώτου»

ΤΕΧΝΙΚΗ     ΠΕΡΙΓΡΑΦΗ

      	Η  παρούσα μελέτη  προβλέπει την  προμήθεια  λιπασμάτων με την προϋπόθεση τήρησης των προδιαγραφών-χαρακτηριστικών,  που  αναφέρονται  στην  παρούσα  μελέτη.  
Τα  λιπάσματα,  θα  χρησιμοποιηθούν για τις ανάγκες λίπανσης των γηπέδων χλοοτάπητα του Δήμου Διρφύων – Μεσσαπίων, καθώς επίσης και για τις ανάγκες λίπανσης λοιπών κοινόχρηστων χώρων πρασίνου.   
Η  δαπάνη  για  την  προμήθεια  συμπεριλαμβανομένου  και  του  Φ.Π.Α.  ανέρχεται  στα 6980,1€.
Η κάλυψη  της ανωτέρω  δαπάνης  έχει προβλεφθεί  στον  προϋπολογισμό  του  Δήμου Διρφύων - Μεσσαπίων του  τρέχοντος  έτους με Α.Λ.Ε 015.2410189.041
    Ο  προμηθευτής  θα  παραδίδει  το  προϊόν  στα  διοικητικά  όρια  του  Δήμου  Διρφύων - Μεσσαπίων,  όπου  του  υποδειχθεί με δική του ευθύνη  και  με  δικά  του  έξοδα.

	
ΣΥΝΤΑΧΘΗΚΕ
Ο Αρμόδιος υπάλληλος



ΤΣΟΜΩΚΟΣ ΑΘΑΝΑΣΙΟΣ
ΓΕΩΠΟΝΟΣ ΠΕΑ
	ΨΑΧΝΑ, 21/07/2026
ΘΕΩΡΗΘΗΚΕ

Μύταλα Τζεράνη Ευαγγελία

                  ΠΡΟΔΙΑΓΡΑΦΕΣ- ΧΑΡΑΚΤΗΡΙΣΤΙΚΑ ΕΙΔΩΝ ΠΡΟΜΗΘΕΙΑΣ
· Λίπασμα Αζώτου – Φωσφόρου – Καλίου με τα παρακάτω τεχνικά χαρ/κα:
· Κοκκώδη μορφή
· Ομοιόμορφη σύσταση κάθε κόκκου (όχι λιπάσματα blend)
· Περιεκτικότητα σε άζωτο 18% - 20% (το 9% τουλάχιστον σε αμμωνιακή μορφή) με παρεμποδιστή νιτροποίησης για την βραδύτερη απελευθέρωση του αζώτου 
· Περιεκτικότητα σε φώσφορο 5% - 7% (περιεκτικότητα σε πεντοξείδιο του φωσφόρου)
· Περιεκτικότητα σε κάλιο 10% - 14% (περιεκτικότητα σε οξείδιο του καλίου)
· Επιπλέον εφοδιασμένο με μαγνήσιο και ιχνοστοιχεία (Ψευδάργυρο, Βόριο κ.λ.π.)
· Το προϊόν παραδίδεται σε σφραγισμένους σάκους 25 κιλών έκαστος, πάνω στον οποίο βρίσκεται τυπωμένη η σύσταση του λιπάσματος. 
· Λίπασμα πλήρες κατάλληλο για διαφυλλικές εφαρμογές
· Κρυσταλλική μορφή
· Περιεκτικότητα σε ολικό άζωτο 20% (συνδυασμός νιτρικής, αμμωνιακής μορφής και ουρίας)
· Περιεκτικότητα σε διαθέσιμο φώσφορο 20% (περιεκτικότητα σε πεντοξείδιο του φωσφόρου)
· Περιεκτικότητα σε διαλυτό κάλιο 20%
· Περιέχει επιπλέον μαγνήσιο, σίδηρο, μαγγάνιο και ψευδάργυρο σε χηλική μορφή καθώς επίσης και βόριο
·  Το προϊόν παραδίδεται σε σφραγισμένη συσκευασία των 2 έως 2,4 κιλών

ΠΡΟΜΕΤΡΗΣΗ ΠΟΣΟΤΗΤΩΝ

	Τα υπό προμήθεια είδη θα χρησιμοποιηθούν για τις ανάγκες λίπανσης των γηπέδων χλοοτάπητα του Δήμου Διρφύων – Μεσσαπίων. Τα γήπεδα χλοοτάπητα τα οποία αφορά η εν’ λόγω προμήθεια είναι τα κάτωθι:
· Γήπεδο κοινότητας Πολιτικών (8 στρ.)
· Γήπεδο κοινότητας Σταυρού (5 στρ.)
· Γήπεδο κοινότητας Ψαχνών (8 στρ.)
· Γήπεδο κοινότητας Τριάδας (8 στρ.)
· Γήπεδο κοινότητας Καστέλλας (5 στρ.)
· Γήπεδο κοινότητας Πισσώνα (5 στρ.)
· Γήπεδο κοινότητας Καθενών (7 στρ.)
· Γήπεδο κοινότητας Πούρνου (7 στρ.)
· Γήπεδο κοινότητας Πάλιουρα (7 στρ.)

Η συνολική επιφάνεια των γηπέδων χλοοτάπητα του δήμου είναι περίπου 60 στρ. Οι μέσες ετήσιες ανάγκες σε θρεπτικά στοιχεία που προστίθενται ανά στρέμμα χλοοτάπητα είναι:
· 25 μονάδες αζώτου
· 7,5 μονάδες φωσφόρου και
· 20 μονάδες καλίου

Εάν η περιεκτικότητα του χρησιμοποιούμενου λιπάσματος είναι 18% – 20% σε άζωτο, 5% - 7% σε φώσφορο και 10% - 14% σε κάλιο και με γνώμονα την ικανοποίηση των αναγκών του χλοοτάπητα πρωτίστως σε άζωτο, προκύπτει ότι με 130 κιλά/στρέμμα του παραπάνω λιπάσματος καλύπτονται οι θρεπτικές ανάγκες του χλοοτάπητα. Εάν επιπλέον χρησιμοποιήσουμε λιπάσματα βραδείας αποδέσμευσης των οποίων οι απώλειες είναι μικρότερες και η διάρκεια δράσης μεγαλύτερη, μπορούμε να μειώσουμε την εφαρμοζόμενη ποσότητα κατά 25% - 30% δηλαδή στα 90 – 98 κιλά/στρέμμα. Επιπλέον υπολογίζεται ποσότητα λιπάσματος η οποία θα χρησιμοποιηθεί για την λίπανση λοιπών χώρων πρασίνου του δήμου (περίπου 7-8 στρ. συνολικά)
Επιπλέον θα χρησιμοποιηθεί λίπασμα πλήρες κατάλληλο για διαφυλλικές εφαρμογές σε δοσολογία 300 γρ./στρέμμα με δύο έως τρεις εφαρμογές κατά περίπτωση το έτος την περίοδο της ταχείας ανάπτυξης του χλοοτάπητα (άνοιξη έως αρχές καλοκαιριού)

Κατόπιν των ανωτέρω προκύπτουν οι παρακάτω ποσότητες:
	ΕΙΔΟΣ
	ΜΟΝΑΔΑ
	ΠΟΣΟΤΗΤΑ

	Λίπασμα κοκκωδες πλήρες για την λίπανση γηπέδων χλοοτάπητα
	τεμ. (συσκευασία 25 κιλών)
	250

	Λίπασμα κοκκωδες πλήρες για την λίπανση λοιπών χώρων πρασίνου
	τεμ. (συσκευασία 25 κιλών)
	35

	Λίπασμα ΝΡΚ τύπου 20-20-20 κατάλληλο για διαφυλλικές εφαρμογές
	τεμ. (συσκευασία των 2 κιλών περίπου)
	25

ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ


	ΕΙΔΟΣ
	ΜΟΝΑΔΑ
	ΤΙΜΗ ΜΟΝΑΔΑΣ
	ΠΟΣΟΤΗΤΑ
	ΣΥΝΟΛΟ (€)

	Λίπασμα κοκκωδες πλήρες
	τεμ. (συσκευασία 25 κιλών)
	21
	285
	5985

	Λίπασμα ΝΡΚ τύπου 20-20-20 κατάλληλο για διαφυλλικές εφαρμογές
	τεμ. (συσκευασία των 2 κιλών περίπου)
	24
	25
	600

	ΣΥΝΟΛΟ  
	6585

	ΦΠΑ (6%)
	395,1

	ΣΥΝΟΛΟ με ΦΠΑ
	6980,1

Άρθρο  1ο   Αντικείμενο προμήθειας
Η  παρούσα μελέτη  προβλέπει την  προμήθεια  λιπασμάτων με την προϋπόθεση τήρησης των προδιαγραφών-χαρακτηριστικών,  που  αναφέρονται  στην  παρούσα  μελέτη.  
Άρθρο  2ο    Ισχύουσες διατάξεις
       Η εκτέλεση της προμήθειας  θα γίνει σύμφωνα με τις διατάξεις του Ν. 4412/8-8-2016 περί Δημοσίων συμβάσεων.
Άρθρο 3ο  Κριτήριο ανάθεσης Κριτήριο ανάθεσης είναι η πλέον συμφέρουσα τιμή από οικονομική άποψη προσφορά ανά ομάδα υπό προμήθεια ειδών αποκλειστικά βάσει τιμής, επί της τιμής του Ενδεικτικού Προϋπολογισμού της μελέτης. Η προσφερόμενη τιμή είναι σταθερή καθ’ όλη τη διάρκεια της σύμβασης και δεν αναπροσαρμόζεται.  Προσφορά που θέτει όρο αναπροσαρμογής, απορρίπτεται ως απαράδεκτη. Προσφορά που δεν προκύπτει με σαφήνεια η προσφερόμενη τιμή ή δεν δίδεται ενιαία τιμή απορρίπτεται ως απαράδεκτη. 
Άρθρο 4ο Προσφορά-Τιμές Οι οικονομικές προσφορές των υποψηφίων προμηθευτών, οι οποίοι θα αναλάβουν τελικά την παρούσα εργασία, θα αποτελούν αναπόσπαστα μέρη της κάθε σχετικής σύμβασης. Η οικονομική προσφορά, δηλαδή η προσφερόμενη τιμή δίδεται σε ευρώ και θα αναφέρεται η τιμή χωρίς Φ.Π.Α. σε ευρώ αριθμητικά.
Άρθρο 5ο Τεχνική & Επαγγελματική ικανότητα Οι προσφέροντες θα πρέπει να είναι φυσικά ή νομικά πρόσωπα τα οποία διαθέτουν άδεια εμπορίας λιπασμάτων 
Άρθρο 6ο Φόροι – Τέλη – Κρατήσεις Ο ανάδοχός, σύμφωνα με τις ισχύουσες διατάξεις, βαρύνεται με όλους ανεξαιρέτως του φόρους, τέλη, δασμούς και εισφορές υπέρ του Δημοσίου, Δήμων και Κοινοτήτων ή τρίτων που ισχύουν σύμφωνα με την κείμενη νομοθεσία. 
Άρθρο   7ο    Άρτια λειτουργία
    Αν τα χαρακτηριστικά των υπό προμήθεια  ειδών ,δεν εκπληρώνουν τους όρους της σύμβασης, δεν συμφωνούν με τις προδιαγραφές της μελέτης ο ανάδοχος υποχρεούται να προβεί στις απαιτούμενες ενέργειες (αντικατάσταση ειδών), σύμφωνα με τις ισχύουσες διατάξεις και όρους των συμβατικών στοιχείων της προμήθειας.
Άρθρο 8ο Επίλυση διαφορών Οι διαφορές που θα προκύψουν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

